|  |  |
| --- | --- |
| Forum: | Udsatterådet |
| Tid: | 20. juni 2019 kl. 16.00 – 18.00 |
| Sted: | Mødelokale 129, Blok A, stuen |
| Deltagere: | Jette Nyboe, Nina Gustavsen, Søren Mogensen, René Meyrowitsch, Martin Freitag, Helge Bo Jensen, Lisbeth Andersen og Jannie Hansen – herudover Irene Kann som er inviteret som gæst. |
| Afbud:**Ikke mødt:**  | Ulla BektasAllan Høyer, Sanne Graffe og Diana Vang |
| Referent: | Carina Kofoed |

# Beslutningspunkter

Velkommen til Irene Kann.

## Godkendelse af referat og dagsorden

**Sagsfremstilling:**

Endelig godkendelse af referat fra møde den 1. april samt godkendelse af denne dagsorden.

*Beslutning:*

Referat og dagsorden godkendt.

## Indstilling af nyt medlem

**Sagsfremstilling:**

Kirsten Mogensen er trådt ud af Udsatterådet og var repræsentant for målgruppen. Udsatterådet mangler derfor en repræsentant og der er forslag om, at indstille Irene Kann som nyt medlem. Irene vil også indgå i Udsatterådet som repræsentant for målgruppen.

*Beslutning:*

Det er besluttet, at indstille Irene Kann som nyt medlem af Udsatterådet.

Hvis rådet en anden gang mangler medlemmer, så kan der sættes en annonce i AP for at sikre demokratiet. De eksisterende medlemmer kan også være opmærksom på, at prikke til nogle, som kunne være egnede kandidater.

## TEMA – Borgerrådgiver

Sagsfremstilling:

Udsatterådet får besøg af Albertslund Kommunes borgerrådgiver Pernille Bischoff, som vil fortælle om sit job. Udsatterådet har bedt Pernille om, at berøre følgende emner;

* Hvornår og hvor mange timer er borgerrådgiveren i Albertslund? (sag om øget timetal i ØU)
* Hvad kan man bruge en borgerrådgiver til?
* Hvad er de typiske problemstillinger hun møder?
* Hvor mange borgere hjælper hun?
* Kan man bruge hende som bisidder?
* Hvad kan hun eventuelt bruge Udsatterådet til?

Udsatterådet skal tage Pernilles oplæg til efterretning og vurdere, om der skal træffes beslutninger på baggrund af denne nye viden.

*Resume af Pernilles oplæg:*

Pernille er glad for, at der er kommet et Udsatteråd i Albertslund Kommune. Hun har mange henvendelser på det sociale område – i lighed med andre borgerrådgivere i andre kommuner.

Cirka 40 kommuner har en borgerrådgiver og det er frivilligt for kommunerne. Pernille er ansat af kommunalbestyrelsen, da de har truffet beslutning om, at kommunen skal have en borgerrådgiver.

Pernille har 3 primære opgaver – kontakt til borgerne, kontakt til forvaltningen og afrapportering til politikerne (årsberetningen).

I kontakten med borgerne handler det meget om, når det er gået galt i sagsbehandlingen og/eller vanskeligheder med samarbejde og kommunikation med sagsbehandlerne. Det kan også være svært for borgerne, hvis man har flere tværgående sager i gang (tovholder i egen sag) eller at finde ”indgangen” til kommunen – her hjælper Pernille også.

Pernille kan også ”oversætte” afgørelser/breve fra forvaltningen.

Hun har behandlet 110 klagesager det seneste år.

Man kan ikke som borger, bruge Pernille som bisidder, fordi hun skal være uafhængig, da hun er ansat af kommunalbestyrelsen. Når Pernille har talt med en borger, så formidler hun problematikken til forvaltningen, men hun tager ikke parti.

Hvis Pernille vurderer, at forvaltningens svar ikke er kvalificeret nok, kan hun igangsætte en egentlig undersøgelse af sagen hos forvaltningen.

Pernille har skærpet underretningspligt, fordi hun er offentlig ansat.

Pernille er også underviser – og underviser administrationen i f.eks. lovgivning.

Kendskabet til Pernille er måske ikke udbredt nok endnu, så det vil Pernille gerne bruge Udsatterådet til. Pernille vil også gerne have tilbagemelding fra Udsatterådet, hvis medlemmerne hører noget omkring brugen af hende eller andre relevante informationer til at hjælpe borgerne på vej.

Jette vil være opmærksom på, at der skal være jævnlig kontakt til Pernille.

Lisbeth tager med på bestyrelsesmøde hos ”Næstehjælperne” at få udbredt kendskabet til Pernille.

## Emner som Udsatterådet brænder for – og vil udtale sig om

**Sagsfremstilling:**

Udsatterådets medlemmer brænder for mange gode ting.

Der er et ønske fra formand og næstformand om, at medlemmerne gerne må handle på vegne af Udsatterådet, uden forudgående aftale med rådet.

Det betyder, at hvis et medlem står i én eller anden situation, hvor man med fordel kan udtale sig på vegne af Udsatterådet, så må man gøre det, uden først at skulle have sat et punkt på dagsordenen til kommende møde.

Hvis rådet uddelegerer denne mulighed, vil det blive meget mere fleksibelt for medlemmerne at agere i.

Der skal selvfølgelig handles ansvarsfuldt og med tanke på, at holdninger og meninger skal være i overensstemmelse med rådets.

Der skal også ske en orientering til Udsatterådet efterfølgende, hvis man har udtalt sig på rådets vegne.

Udsatterådet skal beslutte, om medlemmerne må handle/udtale sig på vegne af Udsatterådet, uden forudgående aftale.

*Beslutning:*

Udsatterådet kan bruge facebookgruppen til, i første omgang at få accept for noget, man gerne vil udtale sig om. Dette vil også kunne bruges som dokumentation til årsberetningen.

Herudover kan man ved emner der ikke er drøftet i rådet godt sige, at man sidder i Udsatterådet, men at man udtaler sig på egne vegne.

Ved emner der er diskuteret i Udsatterådet, må man gerne udtale sig på rådets vegne.

På denne måde udbredes kendskabet til Udsatterådet også.

## Fokuspunkter

**Sagsfremstilling:**

På Udsatterådets sidste møde den 1. april 2019, blev der talt om det sociale frikort, bisidderordning og morgenmad for skoleelever, som centrale fokuspunkter for Udsatterådet.

Næstformanden har udarbejdet en skabelon for opfølgning på emnerne, som blev besluttet, skulle bruges til, at få opsamlet eksisterende viden. De ansvarlige for emnerne blev;

* Det sociale frikort – Jette
* Bisidderordning – Søren
* Morgenmad for skoleelever – Martin og René

Er der eventuelt kommet ny viden, rådet skal opdateres med – og skal der eventuelt træffes nye beslutninger på baggrund af dette?

*Beslutning:*

Punktet udsættes til næste møde.

Hvis medlemmerne har bidrag til de tre videnspapirer, så send det endelig til de ansvarlige (nævnt ovenfor).

Udsatterådet skal muligvis konvertere ét af deres møder til et temamøde om et af fokuspunkterne. Formanden arbejder videre med dette.

Carina undersøger, om man som privatperson kan bruge en borger med socialt frikort.

## Arbejdsredskaber

**Sagsfremstilling:**

Udsatterådet har forskellige arbejdsredskaber, til at holdestyr på og få overblik over igangværende emner og sager;

* Videnspapirer
* Grupper der holder et vågent øje med de politiske sager
- SUS – Jette og ?
- BSU – Ulla, René og Jette
- EBU – Søren og Jette

Herudover har formand og næstformand udarbejdet et årshjul/overblik over kurser, møder, sager, besøgende m.m., som også gerne skulle bidrage som arbejds- og styringsredskab til Udsatterådet.

Udsatterådet skal beslutte, om det er arbejdsredskaber der er brugbare for rådet og om der skal arbejdes videre med disse tre redskaber.

*Beslutning:*

Lisbeth og Jannie melder sig ind på gruppen til at holde øje med SUS og Lisbeth er med på, også at holde øje med BSU.

Hvis der er tilføjelser til årshjul og/eller overblikket, så skriv til Nina.

Det blev besluttet, at bruge de ovennævnte arbejdsredskaber.

# Orienteringspunkter

## Orientering fra arrangementer

**Sagsfremstilling:**

Der gives en kort orientering fra de medlemmer, der har deltaget i arrangementer siden sidste møde i Udsatterådet.

*Orientering:*

Der var ikke tid til, at få en orientering fra alle medlemmer, så rådets medlemmer aftalte, at de skriver om deres oplevelser og hvilke input de har fået med sig fra de forskellige arrangementer, inde i rådets facebookgruppe.

## Orientering om budgetproces for budget 2020-2023

**Sagsfremstilling:**

Formanden gav orientering om den politiske tidsplan der er udarbejdet for budget 2020-2023.

Budgetkataloget offentliggøres den 20. august. Udsatterådet har møde den 5. september og der er høringsfrist den 6. september kl. 8. Jette påtager sig gerne, at bruge aftenen den 5. på at skrive høringssvar.

## Udsatterådets økonomi

Sagsfremstilling:

Formanden orienterede om, at Udsatterådet har 43.000 kr. i budget (25.000 kr. i bevilling samt 18.000 kr. der er overført fra sidste år). Indtil dags dato har Udsatterådet brugt 2.507 kr. på forplejning og transport.

Udsatterådet bør overveje, hvad pengene kan bruges til, til gavn for de udsatte borgere. Der sættes et punkt på dagsordenen den 5. september omkring dette.

Forslag fra Helge allerede nu; ”Stop madspild” har brug for lokaler og der er tale om lokaler i det gamle Nordea, men her er der brug for, at gøre noget ved gulvbelægningen. Kommunalbestyrelsen vil give 10.000 kr., så måske kan Udsatterådet give resten, hvis det ikke er for dyrt.

Det blev besluttet, at give Jette mandat til, at træffe denne beslutning, hvis den skal træffes inden næste møde i Udsatterådet og hvis beløbet ikke overstiger 10.000 kr. Jette vil, som betingelse for at få de ekstra midler, bede ”Stop madspild” om at have fokus på de borgere, der rent faktisk er udsatte.

Dét at Udsatterådet giver midler til dette projekt, vil også hjælpe med, at profilere Udsatterådet.

Carina undersøger, for en god ordens skyld, om Udsatterådet må bruge nogle af deres midler til dette.

## Eventuelt

René spurgte ind til, om Albertslund Kommune har en lokal ”børnetelefon”, hvor udsatte børn kan ringe til. Det har kommunen ikke.

Jannie vil gerne melde sig til, at udlever/køre rundt med mad til de udsatte – via ”Stop madspild”.

Jannie er flyttet og har derfor en rettelse til den interne kontaktliste. Carina retter den til og sender ud sammen med referatet.

**Rådets kommende møder i 2019:**

Torsdag den 5. september 2019 kl. 16.00 - 18.00
Torsdag den 10. oktober 2019 kl. 16.00 - 18.00
Torsdag den 7. november 2019 kl. 16.00 - 18.00